PAPRASTOJO remonto RANGOS darbŲ SUTARTIS NR. 5F-

2024 m. lapkričio 26 d.

Elektrėnai

**Viešoji Įstaiga** **Elektrėnų profesinio mokymo centras** (toliau – **Užsakovas**), kodas 190976966, kurios registruota buveinė yra Rungos g. 18, 26109, Elektrėnai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktorės Linos Triponienės, veikiančios pagal įstaigos įstatus, ir SRS Servisas UAB (toliau – **Rangovas**), įmonės kodas 301558858, kurios registruota buveinė yra K. Dulksnio g. 13, Narsiečių k., Kauno raj. sav., LT-53304 duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktorės Natalijos Zagorskaitės kurie toliau Sutartyje vadinami Užsakovas ir Rangovas kartu vadinami **Šalimis**, o atskirai – **Šalimi**, sudarė šią viešojo darbų pirkimo – pardavimo sutartį (toliau - Sutartis) ir susitarė dėl toliau išvardintų sąlygų.

**I. SUTARTIES OBJEKTAS**

1.1.Šia Sutartimi Rangovas įsipareigoja savo jėgomis, medžiagomis ir priemonėmis šioje Sutartyje nustatytais terminais ir tvarka atlikti užsakovo mokyklos, Rungos g. 20, Elektrėnai III-ojo aukšto sanitarinių patalpų paprastąjį remontą (toliau – Darbai) ir perduoti juos Užsakovui.

1.2. Darbams taikomos Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ 4.1 punkto nuostatos.

1.3. Vykdydamos šią Sutartį, Šalys vadovaujasi įstatymais bei kitais teisės aktais, normatyviniais dokumentais ir šios Sutarties nuostatomis.

1.4. Darbų vykdymo adresas: Rungos g. 20, Elektrėnai.

1.5. Darbų atlikimo terminas – **iki 2024 m. gruodžio 31 d.** Darbų atlikimo termino pratęsimas nenumatytas. Per šį terminą Darbai privalo būti baigti bei išvežtos statybinės šiukšlės.

**II. SUTARTIES KAINA**

2.1. Sutarties kaina yra 17530,43 Eur (*septyniolika tūkstančių penki šimtai trisdešimt eur*, 43 ct), su pridėtinės vertės mokesčiu (PVM), kai PVM sudaro – 3042.47 Eur (*trys tūkstančiai keturiasdešimt du eur 47 ct*). Sutarties kaina be PVM yra – 14487.96 Eur (*keturiolika tūkstančių keturi šimtai aštuoniasdešimt septyni eur 96 ct*). Statybos darbams taikomas LR PVM įstatymo 96 straipsnis (atvirkštinis PVM). Kaina nustatyta pagal sąmatą-pasiūlymą.

2.2. Į Sutarties kainą įeina visos Rangovo išlaidos, susijusios su Sutarties vykdymu - nurodytiems darbams atlikti reikalingų medžiagų, gaminių, mechanizmų eksploatacijos ir darbo užmokesčio vertės, socialinio draudimo mokesčiai, pridėtinės vertės mokesčiai, kiti reikalingi mokesčiai bei kitos reikalingos išlaidos (įskaitant išlaidas sąskaitoms teikti informacinėje sistemoje „E. sąskaita“), kurias turi numatyti profesionalus ir atsakingas tiekėjas, taip pat reikiamų pažymų gavimą pagal galiojančių teisės aktų reikalavimus jei yra reikalinga bei dangų ir paviršių atstatymą neremontuojamose patalpose, bet besiribojančiose su remontuojamomis patalpomis.

2.3. Rangovas turi padengti savo lėšomis papildomas išlaidas dėl neįvertintų darbų proceso etapų, kuriuos Rangovas turėjo numatyti, vadovaudamasis pirkimo dokumentais (pirkimo sąlygomis, technine specifikacija, techniniu darbo projektu, žaliaisiais reikalavimais, ir/ar jų paaiškinimais).

2.4. Darbų kaina per visą Sutarties galiojimo laiką yra pastovi ir negali būti keičiama, išskyrus atvejį, kai teisės aktais pakeičiamas prekėms taikomas PVM. Prekių kainos pokyčio dydis yra proporcingas PVM tarifo pokyčio dydžiui. Perskaičiuota Sutarties ir/ar Darbų kaina įforminama Šalių pasirašomu susitarimu, kuris tampa neatsiejama Sutarties dalimi.

**III. ATSISKAITYMO IR MOKĖJIMO TVARKA**

3.1. Sutartyje nenumatomas avansinis mokėjimas.

3.2. Už atliktus Darbus Užsakovas su Rangovu atsiskaito mokėjimo pavedimu, pinigus pervesdamas į Rangovo atsiskaitomąją sąskaitą **ne vėliau kaip per 30 (trisdešimt) kalendorinių dienų** nuo PVM sąskaitos faktūros gavimo dienos, prieš tai pasirašius Rangovo tinkamai atliktus ir perduotus Darbus pagal parengtus tarpinius Darbų priėmimo - perdavimo aktus (atskirai kiekvienai patalpai). Apmokėjimas pagal galutinį Darbų priėmimo-perdavimo aktą galimas tik Rangovui visiškai įvykdžius savo įsipareigojimų dalį pagal šią Sutartį.

3.3. Visi mokėjimai ir atsiskaitymai pagal sutartį vykdomi Lietuvos Respublikos nacionaline valiuta – eurais. Rangovas sąskaitą faktūrą privalo pateikti elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos Rangovo pasirinktomis elektroninėmis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros teikiamos tik naudojantis informacinės sistemos „E. sąskaita“ priemonėmis (elektroninės paslaugos „E. sąskaita“ svetainė pasiekiama adresu www.esaskaita.eu). Užsakovas elektronines sąskaitas faktūras priima ir apdoroja, naudodamasis informacinės sistemos „E. sąskaita“ priemonėmis, išskyrus Lietuvos Respublikos viešųjų pirkimų įstatymo (toliau – Viešųjų pirkimų įstatymas) 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Rangovui nepateikus sąskaitos faktūros per „E. sąskaita“, Užsakovas turi teisę nevykdyti mokėjimo.

3.4. Užsakovas turi teisę sulaikyti apmokėjimą, jei:

3.4.1. po atliktų Darbų priėmimo - perdavimo akto pasirašymo paaiškėja atliktų Darbų rezultato trūkumai, jeigu jų nebuvo įmanoma pastebėti Darbų perdavimo ir priėmimo metu;

3.4.2. po atliktų Darbų priėmimo - perdavimo akto pasirašymo paaiškėja, kad Užsakovui padaryti nuostoliai dėl Rangovo kaltės (pvz. sugadinta įranga, pažeistos komunikacijos, tinklai ir pan.).

3.5. Užsakovas, nepagrįstai uždelsęs atsiskaityti už atliktus Darbus nustatytuoju laiku, moka Rangovui 0,02 proc. dydžio delspinigius už kiekvieną uždelstą dieną, skaičiuojant nuo atliktų, bet neapmokėtų Darbų kainos.

3.6. Užsakovas gali tiesiogiai atsiskaityti su Subrangovais už jų atliktus darbus. Apie tai Užsakovas raštu informuoja Subrangovus per 3 darbo dienas po informacijos apie juos gavimo. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui trišalėje sutartyje nustatyta tvarka.

3.7. Techninėje specifikacijoje (Sutarties 1 priedas) nurodyti Darbų kiekiai (fiziniais mato vienetais) yra orientaciniai. Faktiniai Darbų kiekiai, reikalingi numatytiems darbams įvykdyti, gali būti iki 15 proc. didesni arba mažesni už nurodytus Darbų kiekius. Faktiniai Darbų kiekiai, viršijantys nustatytą 15 proc. svyravimo ribą, turi būti laikomi papildomais darbais arba atsisakomais darbais, ir turi būti perkami papildomai arba atsisakomi vadovaujantis Viešųjų pirkimų įstatymo 89 straipsniu.

**IV. ATLIKTŲ DARBŲ PERDAVIMAS IR PRIĖMIMAS**

4.1. Darbai pagal Sutartį perduodami ir priimami pagal Atliktų darbų aktą (aktus) – toliau Aktas (Sutarties priedas Nr.3). Darbų įvykdymo data laikoma data, kai Užsakovas pasirašo dvišalį Aktą. Akte Rangovas turi nurodyti Darbų pavadinimą (pagal įvardintus Techninėje specifikacijoje (Sutarties priedas Nr. 1)), atliktų darbų procentą bei jų vertę.

4.2 Rangovui už tinkamai atliktus Darbus yra sumokama ne daugiau kaip 95 % (devyniasdešimt penki procentai) atliktų Darbų kainos. Likusieji 5% (penki procentai) yra sumokami po galutinio Akto ir Rangovo atliktų darbų perdavimo Užsakovui

**V. DARBŲ ATLIKIMO TERMINAI**

 5.1. Rangovas darbus pradeda vykdyti nedelsiant, arba ne vėliau kaip per 5 (penkias) darbo dienas nuo Sutarties įsigaliojimo dienos.

5.2**.** Rangovas darbus užbaigia ir perduoda (pateikia galutinį atliktų Darbų perdavimo - priėmimo aktą) Užsakovui per Sutarties 1.7 punkte nurodytą terminą. Darbų atlikimo terminas yra esminė sutarties sąlygų dalis. Į darbų atlikimo terminą neįskaitomas darbų atlikimo sustabdymo laikotarpis, kurio poreikis atsiranda ne dėl tiekėjo kaltės.

5.3. Jeigu Rangovas vėluoja atlikti Darbus iki Darbų atlikimo termino, nurodyto Sutarties 5.2 punkte pabaigos ir nepateikia Užsakovui pagrįstų įrodymų, pateisinančių Darbų vėlavimą moka Užsakovui delspinigius, kurių dydis yra 0.02 proc. už kiekvieną uždelstą dieną, skaičiuojant nuo neatliktų Darbų kainos.

5.4. Delspinigių nebus reikalaujama, jei vėluojama dėl priežasčių, nepriklausančių nuo Rangovo.

**VI. ŠALIŲ TEISĖS IR PAREIGOS**

6.1. Užsakovas turi teisę:

6.1.1. kontroliuoti ir prižiūrėti, ar atliekamų Darbų atlikimo eiga, kiekis, įkainis, medžiagų kokybė atitinka nustatytus reikalavimus.

6.1.2. reikalauti, kad Rangovas Darbus vykdytų laikydamasis normatyvinių statybos dokumentų reikalavimų. Jeigu Rangovas nesilaiko normatyvinių statybos dokumentų reikalavimų ir (ar) Rangovo prisiimtų įsipareigojimų, Užsakovas turi teisę raštu reikalauti šalinti defektus, nepriimti nekokybiškai atliktų Darbų ir nemokėti už netinkamai atliktus Darbus iki nustatytų statybos Darbų defektų pašalinimo arba pašalinti trūkumus trečiųjų asmenų pagalba Rangovo sąskaita;

6.1.3. duoti nurodymus Rangovui ir reikalauti jų vykdymo, jei statybos eigoje nustatomi Sutartyje nurodyti kokybės reikalavimų pažeidimai;

6.1.4. reikalauti, kad Rangovas savo sąskaita pašalintų Darbų defektus, atsiradusius per garantinį laikotarpį.

6.2. Užsakovas įsipareigoja:

6.2.1. ne vėliau kaip per 5 (penkias) darbo dienas nuo Sutarties įsigaliojimo dienos perduoti Rangovui patalpas (statybvietę) Sutartyje numatytiems darbams atlikti, pasirašant statybvietės perdavimo–priėmimo aktą;

6.2.2. pateikti statybos Darbams vykdyti reikalingus dokumentus, kuriuos pagal įstatymus ar kitus teisės aktus Užsakovas privalo pateikti Rangovui;

6.2.3. užtikrinti, kad Rangovas per visą Sutarties laikotarpį galėtų patekti į Darbų atlikimo patalpas;

6.2.4. Per visą Darbų atlikimo laikotarpį sudaryti galimybę naudotis Darbams atlikti reikalinga elektros energija ir vandeniu.

6.2.5. bendradarbiauti su Rangovu vykdant Sutartį;

6.2.6. Priimti Rangovo atliktus Darbus ir pasirašyti atliktų Darbų perdavimo - priėmimo aktą per 3 (tris) darbo dienas nuo šio akto gavimo dienos arba per šį laikotarpį pateikti motyvuotą atsisakymą pasirašyti atliktų Darbų perdavimo - priėmimo aktą.

6.2.7. sumokėti Rangovui už tinkamai atliktus bei nustatyta tvarka priimtus Darbus Sutartyje numatytais terminais ir tvarka.

6.3. Rangovas turi teisę:

6.3.1. naudotis Lietuvos Respublikos statybos įstatymo, statybos techniniuose reglamentuose ir kituose Lietuvos Respublikos įstatymuose numatytomis Rangovo teisėmis;

 6.3.2. gauti Užsakovo apmokėjimą už įvykdytus Darbus pagal Sutartyje nustatytas sąlygas ir tvarką;

6.3.3. naudotis kitomis teisės aktuose numatytomis Rangovo teisėmis.

6.4. Rangovas įsipareigoja:

6.4.1. tuo atveju, jeigu nėra galimybės atlikti Sutartyje numatytų Darbų pagal nustatytus Darbų atlikimo terminus, raštiškai apie tai informuoti Užsakovą, nurodant konkrečias priežastis bei Darbų atlikimo terminų pažeidimo pašalinimo priemones;

6.4.2. vykdyti statybos Darbus pagal statybos techninių reglamentų ir kitų teisės aktų, reglamentuojančių statybos veiklą (normų, taisyklių) reikalavimus. Garantuoti, kad Darbų priėmimo metu jie atitiks projekte nustatytas savybes, normatyvinių dokumentų reikalavimus, bus atlikti be klaidų, kurios panaikintų arba sumažintų jų vertę arba tinkamumą projekte numatytam panaudojimui;

6.4.3. savarankiškai apsirūpinti materialiniais ištekliais, reikalingais Sutartyje numatytiems Darbams atlikti, Darbų vykdymui naudoti produktus, medžiagas, gaminius, atitinkančius projektinėje dokumentacijoje jiems nustatytus reikalavimus, naudoti Lietuvos Respublikos įstatymais ir kitais teisės aktais nustatyta tvarka Lietuvos Respublikos rinkai tiekiamus statybos produktus, kitus gaminius, garantuoti tinkamą statybos produktų ir kitų gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą. Garantuoti tinkamą statybos produktų, įrenginių ir kitų gaminių priėmimą, tikrinti jų atitikties dokumentuose deklaruojamų savybių atitiktį projektiniams sprendiniams ir teikti juos užsakovui, organizuoti jų sandėliavimą bei apsaugą;

6.4.4. visas apdailos medžiagas ir naujai montuojama įrangą prieš užsakant derinti su Užsakovu.

6.4.5. laiku ir tinkamai informuoti Užsakovą apie atliktus Darbus bei apie atliktų Darbų priėmimo – perdavimo datą.

6.4.6. sudaryti sąlygas Užsakovo atstovams lankytis Darbų objekte bei susipažinti su visa Darbų dokumentacija;

6.4.7. garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. Rangovas užtikrina, kad jo pasamdyti darbuotojai ir/arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;

6.4.8. saugoti atliktus Darbus ir reikmenis nuo sugadinimo ir vagystės, nuo meteorologinių sąlygų poveikio iki galutinio objekto perdavimo Užsakovui dienos. Pastate ar jo dalyje, kur atliekami Darbai, atsitiktinio žuvimo ar sugadinimo rizika tenka Rangovui iki Darbų užbaigimo pabaigos ir Darbų perdavimo-priėmimo aktų pasirašymo;

6.4.9. savo sąskaita ištaisyti Darbus, kurie dėl Rangovo kaltės yra netinkamai įvykdyti ir neatitinkantys Sutarties sąlygų.. Taip pat savo sąskaita ištaisyti atliktų Darbų trūkumus ir defektus, išaiškėjusius ar atsiradusius pasibaigus Sutarties vykdymo laikui, bet tebegaliojant statinio garantiniam laikotarpiui, Užsakovui pateikus raštišką pretenziją, per protingą terminą, suderintą su Užsakovu, jeigu dėl defekto pobūdžio jie neturi būti pašalinti anksčiau;

6.4.10. atlikti Darbus tvarkingai, neteršiant teritorijos, kompaktiškai kaupti ir laikyti statybos atliekas, jas rūšiuoti ir išvežus iš teritorijos pateikti Užsakovui patvirtinančius dokumentus apie statybinio laužo, grunto išvežimą į utilizavimo vietas; Baigus darbus, savo sąskaita išvežti visas statybines atliekas ir šiukšles iš teritorijos per 3 (tris) darbo dienas, bet ne vėliau kaip iki galutinio Darbų perdavimo – priėmimo akto pasirašymo dienos.

6.4.11. užtikrinti, kad į statybvietę ir (ar) medžiagų saugojimo vietas nepatektų pašaliniai asmenys;

6.4.12. atlikus Darbus sutvarkyti tvarkomą statinį, statybvietę ir kitas vietas, kurie buvo perduoti Rangovui sutartiniu laikotarpiu (bet kokiu atveju ne blogiau negu buvo prieš pradedant Darbus).

6.4.13. suteikti Darbams Sutartyje nurodytas garantijas;

6.4.14. apsaugoti Užsakovo turtą nuo nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik remontuojamose patalpose, kurias Užsakovas suteikia Rangovui;

6.4.15. apmokėti už Darbų vykdymo metu sunaudotus elektros energiją, vandenį pagal Užsakovo pateiktą sąskaita;

6.4.16. atsakyti už subrangovų atliktus Darbus ir jų kokybę ar padarytą žalą;

6.4.17. Rangovui, arba jo subrangovui, sugadinus Užsakovo turtą, Rangovas atlygina sugadinto turto faktinę vertę.

6.4.18. vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus;

6.4.19.laikytis konfidencialumo įsipareigojimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, o taip pat nenaudoti konfidencialios informacijos asmeniniams ar trečiųjų asmenų poreikiams. Visa Užsakovo Rangovui suteikta informacija yra laikoma konfidencialia, nebent Užsakovas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Rangovas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją;

**VII. ATSAKOMYBĖ UŽ DEFEKTUS, GARANTIJOS**

7.1. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo-priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui.

7.2. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, netinkama darbų kokybe arba bet kurio Rangovo įsipareigojimo pagal Sutartį neįvykdymu.

7.3. Atliktų Darbų garantinis terminas pradedamas skaičiuoti nuo galutinio Darbų užbaigimo akto abiejų Šalių pasirašymo dienos. Šis terminas negali būti trumpesnis kaip 5 (penki) metai, paslėptų statinio elementų (konstrukcijų, vamzdynų ir kt.) – 10 (dešimt) metų, o jeigu šiuose elementuose buvo nustatyta tyčia paslėptų defektų – 20 metų.

**VIII. SUBRANGOVAI**

8.1. Rangovas įsipareigoja pranešti Užsakovui Subrangovų pavadinimus, kontaktinius duomenis ir jų atstovus, taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus Subrangovus, kuriuos jis ketina pasitelkti vėliau. Sutarties vykdymo metu Rangovas gali pakeisti Subrangovus informuodamas Užsakovą. Gavęs tokį pranešimą ir įvertinęs Rangovo siūlymą, Užsakovas, jei sutinka, kartu su Rangovu protokolu įformina susitarimą dėl Subrangovo pakeitimo.

**IX. SUTARTIES ĮVYKDYMO UŽTIKRINIMO GARANTIJA.**

**AVANSINIO MOKĖJIMO GRĄŽINIMO UŽTIKRINIMAS**

9.1. Sutarties įvykdymo užtikrinimas nereikalaujamas

**X. ŠALIŲ ATSAKOMYBĖ**

10.1. Už įsipareigojimų, prisiimtų pagal šią Sutartį, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

10.2. Šalis, negalinti vykdyti Sutartyje bei jos prieduose numatytų įsipareigojimų, privalo nedelsiant, tačiau visais atvejais ne vėliau kaip per 1 (vieną) darbo dieną nuo tokių aplinkybių paaiškėjimo, raštu pranešti apie tai kitai Šaliai, o prireikus ir kitiems suinteresuotiems asmenims.

10.3. Rangovas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami subrangovai.

10.4. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalimos jėgos aplinkybės (force majeure). Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą. Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tuomet prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per 3 darbo dienas po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

10.5 Jei Rangovas nesavalaikiai vykdo šioje Sutartyje nustatytus įsipareigojimus, Užsakovas turi teisę be oficialaus įspėjimo ir nesumažindamas kitų savo teisių gynimo priemonių, numatytų Sutartyje, pradėti skaičiuoti delspinigius. Jei Rangovas vėluoja atlikti Darbus iki galutinio Darbų atlikimo termino, Rangovas privalo mokėti Užsakovui delspinigius po 0,02 procento nuo neatliktų Darbų dalies vertės. Delspinigiai skaičiuojami už kiekvieną vėluojamą dieną iki prievolės įvykdymo dienos. Rangovui vėluojant atlikti Darbus iki tarpinio (-ių) Darbų atlikimo termino (-ų), nurodyto (-ų) Darbų grafike, jis privalo mokėti Užsakovui delspinigius po 0,02 procento nuo neatliktų Darbų dalies vertės už kiekvieną vėluojamą dieną iki prievolės įvykdymo dienos. Delspinigių sumokėjimas neatleidžia Rangovo nuo įsipareigojimo baigti Darbus.

10.6. Jei Užsakovas laiku neapmoka už tinkamai atliktus ir priimtus Darbus, Rangovas gali skaičiuoti delspinigius po 0,02 procento nuo laiku neapmokėtos sumos.

**XI. NENUGALIMA JĖGA**

11.1.Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir kituose Lietuvos Respublikos teisės aktuose.

11.2. Nenugalima jėga (*force majeure*) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (*force majeure*) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos

11.3. Sutartis baigiasi kitos Šalies reikalavimu, kai ją įvykdyti kitai Šaliai neįmanoma dėl nenugalimos jėgos (*force majeure*).

11.6. Atsiradus Nenugalimos jėgos aplinkybėms, Šalis privalo imtis visų pagrįstų priemonių galimai žalai sumažinti ir, kad jos turėtų kuo mažesnę įtaką Sutarties vykdymo terminams.

**XII. GINČŲ SPRENDIMO TVARKA**

12.1. Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 kalendorinių dienų. Ginčas turi būti išspręstas per ne ilgesnį nei 60 kalendorinių dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, kreiptis į teismą. Visi ginčai, kylantys dėl šios Sutarties ar su ja susiję, nepavykus jų išspręsti derybų būdu, sprendžiami Lietuvos Respublikos civilinio proceso kodekso nustatyta tvarka teisme pagal Užsakovo buveinės vietą.

**XIII. SUTARTIES GALIOJIMAS IR NUTRAUKIMAS**

13.1. Sutartis įsigalioja Sutarties Šalims pasirašius Sutartį.

13.2. Užsakovas turi teisę vienašališkai nutraukti Sutartį, prieš 10 (dešimt) kalendorinių dienų raštu pranešęs apie tai Rangovui, jeigu:

13.2.1. pastarasis nevykdo arba netinkamai vykdo Sutartyje nurodytus įsipareigojimus;

13.2.2. Rangovas sudaro subrangos sutartį be Užsakovo sutikimo;

13.2.3. Rangovas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje arba kai Rangovas netenka licencijos, akreditavimo ar kitų leidimų, kurie yra būtini jo veiklai vykdyti;

13.2.4. Rangovas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

13.3. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis ir, kurias pakeitus, nebūtų pažeisti Viešųjų pirkimų įstatymo 17 straipsnyje nustatyti principai ir tikslai ir vadovaujantis Viešųjų pirkimų tarnybos patvirtintų Kainodaros taisyklių nustatymo metodikos galiojančios redakcijos nuostatomis.

13.4. Sutarties galiojimo laikotarpiu, Šalis inicijuojanti šios Sutarties sąlygų pakeitimą, pateikia kitai šaliai raštišką prašymą keisti Sutartį bei dokumentus, įrodančius aplinkybes, dėl kurių būtina keisti Sutarties sąlygas, argumentus, paaiškinimus, kopijas. Į pateiktą prašymą pakeisti Sutarties sąlygas kita šalis atsako per 7 (septynias) kalendorines dienas. Sutarties Šalims susitarus dėl sąlygų pakeitimo, šie keitimai įforminami rašytiniu susitarimu prie Sutarties, kuris yra neatsiejama Sutarties dalis.

13.5. Sutartis gali būti nutraukta raštišku abiejų Šalių susitarimu, apie tokį Sutarties nutraukimą kitai Šaliai pranešant ne vėliau kaip prieš 10 (dešimt) kalendorinių dienų.

13.6. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

**XIV. SUTARTIES SUSTABDYMAS**

14.1. Darbų vykdymas gali būti stabdomas dėl:

14.1.1. valstybės ar savivaldos institucijų neveikimo, nesant Šalių kaltės (pvz. per nustatytą terminą nepateikti atsakymai, suderinimai, sutikimai, leidimai ar kitokia informacija ar dokumentai, būtini Sutarčiai įgyvendinti);

14.1.3. būtinybės atlikti gamtosaugos ir (ar) archeologinius tyrinėjimus kurie nebuvo numatyti pirkimo dokumentuose;

14.1.4 kitų pagrįstų aplinkybių, kurių Šalys negalėjo numatyti sudarydamos Sutartį.

14.2. Užsakovas turi teisę bet kuriuo metu dėl svarbių priežasčių nurodyti Rangovui stabdyti visų Darbų ar jų dalies vykdymą. Tokio sustabdymo metu visus Darbus arba dalį jų Rangovas savo sąskaita privalo prižiūrėti, sandėliuoti, saugoti nuo sugadinimo, praradimo arba žalos.

14.3. Jei Darbai stabdomi nesant Rangovo kaltės, Rangovas įgyja teisę į Sutartyje nustatytų terminų pratęsimą.

14.4. Visų Darbų arba atskirų Darbų etapo vykdymas gali būti stabdomas Rangovo iniciatyva, jei atsiranda aplinkybės, kurių atsiradimo Rangovas iki Sutarties pasirašymo negalėjo kontroliuoti ir protingai numatyti ir dėl kurių Rangovas neturi galimybės vykdyti Darbų. Rangovas, sužinojęs apie tokias aplinkybes, nedelsiant apie tai raštu informuoja Užsakovą ir gavęs Užsakovo sutikimą, stabdo Darbų vykdymą. Pašalinus aplinkybes, dėl kurių nebuvo galimybės vykdyti Darbų, Rangovas nedelsdamas atnaujina Darbų vykdymą.

14.5. Darbų sustabdymo terminas nėra įskaičiuojamas į Darbų atlikimo terminą.

14.6. Yra stabdomi tik tokie Darbai, kurie negali būti atliekami dėl stabdymo priežastyse numatytų aplinkybių.

14.7. Darbų atnaujinimas (Darbų sustabdymo pasibaigimas) yra įforminamas Šalių raštišku susitarimu.

14.8. Dėl Darbų sustabdymo Užsakovas neįsipareigoja atlyginti Rangovui jokių išlaidų ar nuostolių (tiesioginių ar netiesioginių).

14.9. Rangovas, manydamas, jog yra pagrindas stabdyti Darbus, apie tai nedelsdamas praneša Užsakovui, pranešime nurodydamas, kokiam laikui turi būti stabdomi Darbai, aplinkybes, kurios lėmė poreikį stabdyti Darbus, laikotarpį, kuriam reikės stabdyti Darbus, bei pateikia nurodytą informaciją pagrindžiančius dokumentus.

14.10. Užsakovas, gavęs Rangovo pranešimą, per 7 darbo dienas išnagrinėja Rangovo pateiktą informaciją, priima sprendimą dėl Darbų stabdymo ir apie jį raštu praneša Rangovui. Užsakovas, atmesdamas Rangovo prašymą stabdyti Darbus, nurodo atmetimo priežastis. Darbai stabdomi Šalims pasirašant susitarimą dėl Dabų stabdymo, kurio projektą parengia Užsakovas.

**XV. ASMENS DUOMENŲ APSAUGA**

 15.1. **š**alys, sudarydamos Sutartį, patvirtina suprantančios, kad vykdant Sutartį yra tvarkomi asmens duomenys.

15.2. Šalys įsipareigoja:

 14.2.1. laikytis Asmens duomenų apsaugos įstatymo, Bendrojo duomenų apsaugos reglamento (ES) 2016/679 (toliau - Reglamentas) ir kitų teisės aktų, reglamentuojančių asmens duomenų tvarkymą, reikalavimų;

15.2.2. bendradarbiaujant tarpusavyje ir pagal galimybes suteikti viena kitai pagalbą, kad kita Šalis galėtų laikytis savo įsipareigojimų pagal asmens duomenų apsaugą reglamentuojančius teisės aktus

15.2.3. užtikrinti galimybes duomenų subjektams naudotis savo teisėmis pagal Reglamentą;

15.2.4. raštu informuoti viena kitą apie kiekvieną asmens duomenų saugumo pažeidimą, susijusį su kitos Šalies perduotais asmens duomenimis;

15.2.5. tinkamai informuoti fizinius asmenis (savo darbuotojus), kuriuos Šalys pasitelkia Sutarčiai vykdyti, kad jų asmens duomenys gali būti perduoti kitai Šaliai ir gali būti Šalių tvarkomi Sutarties vykdymo tikslais Fiziniai asmenys turi būti informuojami iki jų pasitelkimo Sutarties vykdymui arba iki jų duomenų perdavimo kitai Šaliai momento.

**XVI. KITOS SUTARTIES SĄLYGOS**

16.1. Rangovo gauta informacija vykdant šią Sutartį yra konfidenciali ir negali būti perduota tretiesiems asmenims be kitos Šalies raštiško sutikimo, išskyrus teisės aktų numatytus atvejus. Visus iš Užsakovo gautus Sutarčiai vykdyti reikalingus dokumentus, Rangovas Sutarties vykdymo pabaigoje grąžina Užsakovui.

16.2. Visus kitus Šalių tarpusavio santykius, kylančius iš šios Sutarties ir neaptartas jos sąlygas, reglamentuoja Lietuvos Respublikos civilinis kodeksas ir kiti Lietuvos Respublikos teisės aktai.

16.3. Užsakovo už Sutarties vykdymą paskirtas asmuo – \_\_\_\_\_\_\_\_\_\_\_

16.4. Užsakovo už Sutarties paviešinimą Viešųjų pirkimų įstatymo nustatyta tvarka atsakingas asmuo – \_\_\_\_\_\_\_\_\_\_\_\_\_\_\_\_\_\_\_\_\_\_\_

16.5. Rangovas paskirtas kontaktinis asmuo – Vytautas Rūkas

16.6. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.

16.7. Sutartis turi priedus, kurie yra neatskiriamos Sutarties dalys:

16.7.1. sąmata-pasiūlymas, Sutarties 1 priedas;

16.7.3. Atliktų darbų perdavimo-priėmimo aktas, Sutarties 2 priedas;

Patvirtindamos tai, kas išdėstyta, Šalys šią Sutartį perskaitė, suprato jos turinį, pasekmes ir tai paliudydamos bei niekieno neverčiamos pasirašė šią Sutartį nurodytą dieną dviem egzemplioriais lietuvių kalba, kurių kiekvienas turi vienodą juridinę galią. Sutarties Šalys turi po vieną šios Sutarties egzempliorių.

**XV. ŠALIŲ REKVIZITAI**

|  |  |
| --- | --- |
| **Užsakovas:****VšĮ Elektrėnų profesinio mokymo centras**  | **Rangovas:****UAB SRS Servisas** *Vadovas**Vardas, pavardė* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ A.V.Parašas | \_\_\_\_\_\_\_\_\_\_\_\_\_\_\_\_\_\_\_\_ A.V.Parašas |

Paprastojo remonto darbų pirkimo-pardavimo sutarties

Priedas Nr. 2

**APLINKOSAUGINIAI (ŽALIEJI) REIKALAVIMAI**

**STATYBINĖMS MEDŽIAGOMS**

Aplinkosauginiai reikalavimai perkamiems darbams nustatomi vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 parvirtintu Aplinkos Apsaugos kriterijų taikymo, vykdant žaliuosius pirkimus tvarkos aprašo (Aprašo) 1 priedo XIII skyriumi „Statybinės medžiagos“:

„16. Mediena ir jos produktai:

16.1. ne mažiau kaip 80 proc. statiniuose naudojamos medienos, medienos medžiagų ir gaminių turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas;

16.2. plokštėse, kuriose yra formaldehido rišamųjų medžiagų, formaldehido emisija į atmosferą E1 klasės plokštėms turi būti ne didesnė kaip 0,124 mg/m3 oro pagal bandymo metodą LST EN 13986 „Medienos skydai, naudojami statybinėms konstrukcijoms. Charakteristikos, atitikties įvertinimas ir ženklinimas“ (arba lygiavertį standartą) arba formaldehido koncentracija turi būti ne didesnė kaip 0,1 ppm pagal bandymo metodą LST EN 717-1 „Medienos skydai. Formaldehido išsiskyrimo nustatymas. 1 dalis. Formaldehido išsiskyrimo nustatymas kameros metodu“ (arba lygiavertį standartą).

17. Dažai:

17.1. paruoštų naudoti patalpų vidaus ir išorės dažų produkte lakiųjų organinių junginių (LOJ), kurių pradinė virimo temperatūra, esant standartiniam 101,3 kPa slėgiui, yra ne aukštesnė kaip 250 ˚C, turi būti ne daugiau kaip:

|  |  |  |
| --- | --- | --- |
| Eil. Nr. | Produkto aprašymas | LOJ ribinė vertė, g/l (įskaitant vandenį) |
| 1. | Vidinių sienų ir lubų matinės dangos (blizgesys esant 60º kampui, mažesnis kaip 25) dengimo medžiagos | 15 |
| 2. | Vidinių sienų ir lubų blizgiosios dangos (blizgesys esant 60º kampui, mažesnis kaip 25) dengimo medžiagos | 60 |
| 3. | Išorinių sienų mineraliniam pagrindui skirtos dangos | 30 |
| 4. | Vidaus ir (ar) išorės apdailos ir padengimo dažai medienai ir metalui | 90 |
| 5. | Vidaus apdailos lakai ir medienos beicai, įskaitant neskaidrius medienos beicus | 75 |
| 6. | Išorės apdailos lakai ir medienos beicai, įskaitant neskaidrius medienos beicus | 90 |
| 7. | Vidaus ir išorės plonasluoksniai medienos beicai | 75 |
| 8. | Gruntai ir rišamieji gruntai | 15 |
| 9. | Rišamieji gruntai | 15 |
| 10. | Vienkomponentės dangos dengimo medžiagos | 100 |
| 11. | Dvikomponentės reaktyviosios dangos, skirtos specialiam galutiniam naudojimui (pvz., grindims) | 100 |
| 12. | Dekoratyvinės dangos | 90 |
| 13. | Antikoroziniai dažai | 80 |

17.2. patalpų vidaus ir išorės dažų sudėtyje neturi būti daugiau kaip 0,01 proc. pagal masę pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: toksiškos ar labai toksiškos (H300, H301, H304, H310, H311, H330, H331), toksiška patekus į akis (EUH070), kenkia organams (H370), galinčios pakenkti organams (H371), veikdamos ilgą laiką pakenkia kai kuriems organams (H372, H373), galinčios sukelti alerginę odos reakciją (H317), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd, H362), pavojingos vandens aplinkai H400, H410, H411, H412), gali sukelti ilgalaikį kenksmingą poveikį vandens organizmams (H413), pavojinga ozono sluoksniui (EUH059).

18. Termoizoliacinės medžiagos:

18.1. produktas neturi išskirti šių cheminių medžiagų:

18.1.1. fluorintų šiltnamio efektą sukeliančių dujų pagal Europos Parlamento ir Tarybos reglamentą (EB) Nr. 842/2006 dėl fluorintų šiltnamio efektą sukeliančių dujų;

18.1.2. pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd), toksiškos ar labai toksiškos (H300, H301, H310, H311, H330, H331), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H411);

18.2. produktų, pagamintų medienos pagrindu (pvz., kamštinė medžiaga, celiuliozė), gamyboje naudojama mediena ar jos dalis turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas.

19. Gipso plokštės:

19.1. gipso plokščių sudėtyje turi būti ne mažiau kaip 2 proc. perdirbtų medžiagų;

19.2. gipso plokščių gamybai naudojamas popierius turi būti pagamintas iš 100 proc. perdirbto popieriaus plaušų ar ne daugiau kaip 5 proc. pirminės medienos plaušų, gautų iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas, kita dalis – iš perdirbto popieriaus plaušų.

20. Plytelės:

20.1. produkto žaliavoje neturi būti pavojingų cheminių medžiagų ar jų junginių, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd,), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H400, H410, H411, H412, H413), pavojingos ozono sluoksniui (EUH059);

20.2. glazūruotų plytelių prieduose naudojamo švino, kadmio ir stibio (arba jų junginių) turi būti ne daugiau kaip:

|  |  |  |
| --- | --- | --- |
| Eil.Nr. | Pavadinimas | Ribinė vertė,proc. nuo glazūrų svorio |
| 1. | Švinas (Pb) | 0,5 |
| 2. | Kadmis (Cd) | 0,1 |
| 3. | Stibis (Sb) | 0,25 |

**XIV SKYRIUS**

**PATALPŲ APŠVIETIMAS**

22. Elektros lempos:vadovaujantis Lietuvos Respublikos Vyriausybės 2015 m. birželio 17 d. nutarimu Nr. 621 „Dėl Perkančiosioms organizacijoms taikomų energijos vartojimo efektyvumo reikalavimų prekėms, paslaugoms ir pastatams“, prekės, kurios įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę, nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus.

23. Patalpų apšvietimo projektavimo paslaugos:

23.1. jeigu patalpų apšvietimo įranga montuojama visame pastate, didžiausią visame pastate vartojamą apšvietimo galią padalijus iš bendro grindų ploto gauta vertė neturi viršyti šių verčių:

|  |  |  |
| --- | --- | --- |
| Eil.Nr. | Pastatų paskirtis | Apšvietimo galios tankis, W/m2 |
| 1. | Garažų | 2,5 |
| 2. | Administracinė (teismas, paštas) | 14 |
| 3. | Kultūros (parodų centrai, muziejai, salės) | 9 |
| 4. | Specialioji (priešgaisrinių ir gelbėjimo tarnybų) | 12 |
| 5. | Mokslo (profesinės ir aukštosios mokyklos) | 13 |
| 6. | Gydymo | 12 |
| 7. | Kultūros (bibliotekos, skaityklos) | 12 |
| 8. | Administracinė (pertvaromis atskirtos darbo vietos ) | 13 |
| 9. | Administracinė (darbo patalpa be pertvarų) | 11 |
| 10. | Specialioji (policija) | 14 |
| 11. | Specialioji (kalėjimai, tardymo izoliatoriai, pataisos darbų kolonijos) | 9 |
| 12. | Sporto (salės, klubai) | 9 |
| 13. | Gyvenamosios | 11 |
| 14. | Gyvenamosios (tik bendro naudojimo) patalpos | 6 |
| 15. | Mokslo (bendrojo lavinimo mokyklos | 8 |
| 16. | Kultūros (kita) | 13 |

23.2. jeigu patalpų apšvietimo įranga montuojama pavienėje zonoje arba tik pastato dalyje, didžiausią toje zonoje vartojamą apšvietimo įrangos galią padalijus iš bendro šios zonos grindų ploto ir 100 apšvietos vienetų (100 liuksų) gauta vertė neturi viršyti šių verčių:

|  |  |  |
| --- | --- | --- |
| Nr. | Patalpų paskirtis | Normuotasis apšvietimo galios tankis(W/m2/100 lx) |
| 1. | Gyvenamoji (miegamieji) | 7,5 |
| 2. | Maitinimo (valgyklos) | 3,5 |
| 3. | Garažų | 2,2 |
| 4. | Gyvenamoji (bendrojo naudojimo patalpos, įskaitant liftus ir laiptines) | 3,2 |
| 5. | Kultūros (salės, konferencijų patalpos) | 2,8 |
| 6. | Sporto (salės) | 2,8 |
| 7. | Gydymo (ligoninės palatos ir apžiūros patalpos) | 4 |
| 8. | Gyvenamoji (virtuvė, valgomasis) | 5 |
| 9. | Maitinimo (restoranų virtuvės) | 2,8 |
| 10. | Mokslo (laboratorijos) | 2,8 |
| 11. | Kultūros (bibliotekos) | 3,2 |
| 12. | Poilsio (didelio ploto patalpos) | 6 |
| 13. | Poilsio (mažo ploto patalpos) | 7,5 |
| 14. | Administracinės (darbo patalpa be pertvarų) | 2,3 |
| 15. | Administracinės (pertvaromis atskirtos darbo vietos ) | 3 |
| 16. | Gamybos | 3,2 |
| 17. | Administracinės (pašto patalpos) | 3,2 |
| 18. | Specialioji (kalėjimo kameros) | 4 |
| 19. | Viešbučių (priimamasis) | 4 |
| 20. | Poilsio (kambariai, tualetų ir vonios patalpos) | 5 |

23.3. patalpose, kuriose nėra natūralaus apšvietimo, apšvietimo įrangoje privalo būti įdiegti judesio davikliai ar (ir) sumontuotos laiko relės, išjungiančios apšvietimo įrangą, kai patalpoje nėra žmonių;

23.4. bendrojo naudojimo patalpose, kuriose yra natūralus apšvietimas, apšvietimo įranga turi būti automatinė, kad apšvietimas būtų įjungiamas, stiprinamas ir prislopinamas priklausomai nuo natūralios šviesos srauto, arčiausiai langų esančią apšvietimo įrangą turi būti galima išjungti atskirai.

**XV SKYRIUS**

**VANDENS ČIAUPAI IR DUŠAI**

24. Vandens čiaupai ir dušai:

24.1. vandens čiaupai ir dušai turi turėti momentinio vandens panaudojimo trukmės ribojimo galimybę, vadovaujantis bent vienu iš šių minimalių aplinkos apsaugos kriterijų:

24.1.1. trukmės kontrolės sistema: nustatyta ilgiausia vandens tekėjimo trukmė čiaupais turi neviršyti 15 sekundžių, dušais – 35 sekundžių. Gaminys turi būti suprojektuotas taip, kad montuotojas galėtų nustatyti tekėjimo trukmę atsižvelgdamas į numatomą gaminio naudojimo būdą;

24.1.2. davikliais valdoma sistema: santechnikos įtaisų su davikliu išjungimo atidėjimas baigus leisti vandenį čiaupais turi neviršyti 2 sekundžių, dušais – 3 sekundžių. Santechnikos įtaisuose su davikliu turi būti įmontuotas „techninis saugumo elementas“, kuris būtų iš anksto nustatytas išjungti įtaisą ne vėliau kaip po 2 minučių, kad būtų išvengta avarijos ar nuolatinio vandens tekėjimo iš čiaupo arba dušo, kai jie nenaudojami.

**XVI SKYRIUS**

**VANDENS ŠILDYTUVAI**

25. Vandens šildytuvai (<400 kW):

25.1. vadovaujantis Lietuvos Respublikos Vyriausybės 2015 m. birželio 17 d. nutarimu Nr. 621 „Dėl Perkančiosioms organizacijoms taikomų energijos vartojimo efektyvumo reikalavimų prekėms, paslaugoms ir pastatams“, prekės, kurios įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę, nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus;

25.2. gaminiui turi būti suteikiama ne trumpesnė kaip 4 metų taisymo arba pakeitimo garantija.[...]“

Produktams, kurių nėra Aprašo produktų sąraše, taikomi Aprašo 4.3 punkto reikalavimai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paprastojo remonto darbų pirkimo-pardavimo sutarties

Priedas Nr.3

|  |
| --- |
| **ATLIKTŲ DARBŲ AKTAS Nr.\_\_\_\_** |
| **Data\_\_\_\_\_\_\_\_\_\_\_** |

**Užsakovas: VšĮ Elektrėnų profesinio mokymo centras**

**Rangovas:**

**Objektas: I aukšto tualetas, Rungos g. 18, Elektrėnai**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil. Nr.** | **Darbo pavadinimas** | **Mato vnt.** | **Darbo kiekis pagal Sutartį, proc.** | **Faktiškai atliktas Darbo kiekis nuo statybos pradžios, proc.** | **Įkainis (Eur) be PVM pagal Sutartį** | **Faktiškai atliktas Darbų kiekis per atsiskaitomąjį laikotarpį, proc.** | **Atsiskaitomojo laikotarpio Darbų suma (Eur) be PVM** | **Darbo baigtumas, %\*\*** |
|  |  |  |  |  |  |  |  |  |
|   |  |   |   |   |   |   |   |   |
|  |  |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   | **Suma be PVM (Eur):**  |   |   |
|   |   | **PVM *[21%]* :**  |   |   |
|  |  | **Bendra suma su PVM (Eur):** |  |  |

\*\* - faktinis darbo baigtumo lygis pagal faktinį darbo kiekį.

Užsakovas Rangovas

20\_\_m. \_\_\_\_\_\_\_\_\_\_\_\_\_\_\_\_\_\_ mėn. \_\_\_\_d. 20\_\_m. \_\_\_\_\_\_\_\_\_\_\_\_\_\_ mėn. \_\_\_\_d.